იბერია 1999 (საფეხბურთო კლუბი)

„იბერია 1999“ (ყოფილი  „საბურთალო“) — ქართული საფეხბურთო კლუბი ქალაქ თბილისიდან. ასპარეზობს ეროვნულ ლიგაში. საშინაო მატჩებს ატარებს მიხეილ მესხის სახელობის სტადიონზე.

ისტორია

საფეხბურთო კლუბი "იბერია" (მაშინ „საბურთალო“) 1999 წელს დაარსდა, როგორც საფეხბურთო აკადემია, რომელიც თავდაპირველად 161-ე სკოლის ეზოში მდებარეობდა. დამფუძნებელთა იდეა სწორედ ძლიერი აკადემიის შექმნა და განვითარება იყო, რითიც კლუბი თავდაპირველად ადგილობრივ ხოლო შემდგომ საერთაშორისო ბაზარზე პოზიციონირდებოდა. მენეჯმენტის სწორმა მუშაობამ და ინვესტიციებმა, კლუბის სწრაფ განვითარებას შეუწყო ხელი, რაც ახალი საწვრთნელი ბაზების მშენებლობასა და მწვრთნელთა კვალიფიკაციის ამაღლებაში აისახა. 

2005 წელს, საფეხბურთო კლუბი "იბერია ბიზნეს ჯგუფმა" შეიძინა, რომლის პრეზიდენტიც ტარიელ ხეჩიკაშვილი გახლდათ. მან მიზნად დასახა საფეხბურთო კლუბის ეტაპობრივი განვითარების გეგმა, რომლის განხორციელებაც მეორე დღიდანვე დაიწყო და დღეის მდგომარეობით, საფეხბურთო კლუბი "იბერია" ერთ-ერთი ყველაზე წარმატებული კლუბია საქართველოს მასშტაბით. 

აკადემიაში დაინერგა ფეხბურთელების აღზრდის წარმატებული სისტემა, რომლის შედეგადაც კლუბმა საკუთარი აკადემიის ფეხბურთელებით 2015 წელს უმაღლეს ლიგაში აღზევება მოახერხა. ეს ქართული ფეხბურთის ისტორიაში უპრეცედენტო შემთხვევა იყო. უფრო დეტალურად, აკადემიის სწორმა განვითარებამ და რესურსმა კლუბს მისცა შესაძლებლობა აკადემიის ფეხბურთელებით ჩამოყალიბებულიყო პროფესიონალური გუნდი, რომელმაც ასპარეზობა საქართველოს ჩემპიონატის მესამე ლიგიდან დაიწყო და უმოკლეს დროში, აკადემიაში აღზრდილი ფეხბურთელებით, უმაღლესი ლიგის საგზურის მოპოვება მოახერხა.

„იბერია“ აგრძელებდა წინსვლას და უმაღლეს ლიგაში თავის დამკვიდრებას, რაც სამი სეზონის შემდეგ, 2018 წელს, საქართველოს ჩემპიონობით დასრულდა. აღსანიშნავია ის ფაქტი, რომ კლუბის უდიდესი ბირთვი კვლავაც აკადემიაში აღზრდილი ფეხბურთელებით იყო დაკომპლექტებული. ზემოთ აღნიშნულმა ჩემპიონობამ კლუბი, განვითარების ახალ ეტაპზე აიყვანა, როგორც სპორტული, ასევე, კომერციული თვალსაზრისით. 2018 წლის შემდეგ ყველა საფეხბურთო სეზონი, ერთი სეზონის გამოკლებით, „იბერიამ“ ტიტულის მოპოვებით დაასრულა და ამ დრომდე კლუბი ორჯერ გახდა საქართველოს ჩემპიონი, სამჯერ დაეუფლა საქართველოს თასს და ერთხელაც სუპერთასის გამარჯვებული გახდა. გარდა ამისა, „იბერია“ მოედანს მიღმაც ქართულ ბაზარზე აღიქმება, როგორც ერთ-ერთი ყველაზე წარმატებული ქართული საფეხბურთო კლუბი.

ამ პერიოდის განმავლობაში „იბერია“ ყოველთვის მიყვებოდა თავის ღირებულებებს, რაც თანასწორ თამაშის წესებში, ტალანტების აღზრდასა და ამბიციურობაში გამოიხატება. კლუბისთვის ერთ-ერთი უმნიშვნელოვანესი საყრდენი ღირებულება არის პატიოსნება, როგორც მოედანზე ასევე მის მიღმა, რასაც კლუბი არასდროს ღალატობს. კლუბის დაარსებისას თავდაპირველი იდეა ტალანტების აღზრდა იყო, ვინც შემდგომ ქართულ ფეხბურთის განვითარებაში უდიდეს როლს შეასრულებდა და სწორედ ასეც მოხდა, ეროვნულ ნაკრებში, რომელმაც ევროპის ჩემპიონატზე იასპარეზა, არაერთი „იბერიას“ აკადემიის აღზრდილი ფეხბურთელი იღებდა მონაწილეობას. ეს ტრადიცია არ იცვლება და დღესაც, ეროვნული თუ ასაკობრივი ნაკრებები „იბერიას“ აკადემიის ყოფილი და ამჟამინდელი ფეხბურთელებით არის დაკომპლექტებული. 

გარდა ამისა, კლუბის დამატებითი მამოძრავებელი ღირებულება შეუპოვარი ამბიციურობაა. როგორც მენეჯმენტი, ასევე ფეხბურთელები თუ სამწვრთნელო შტაბი არასდროს კმაყოფილდება მიღწეული წარმატებით და წინსვლაზე არის ორიენტირებული. კლუბი განვითარებისთვის იღწვის და ცდილობს ქართულ საკლუბო ფეხბურთში მოქცეულ საზღვრებს გასცდეს.  

კლუბი ლოკალური პროექტის ფარგლებს გასცდა, განვითარების ახალ ეტაპზე გადავიდა და ეროვნული პროექტის სტატუსი მიიღო, რამაც სახელის ცვლილება განაპირობა. 2024 წლის 27 თებერვალს კლუბს ოფიციალურად ახალი სახელი მიენიჭა – საფეხბურთო კლუბი „საბურთალო“ გახდა „იბერია 1999“. 

 შემადგენლობა 2025  

მონაცემები აღებულია „Crystalbet ეროვნული ლიგის“ ოფიციალური საიტიდან 2025 წლის 22 სექტემბრის მონაცემებითსაბურთალო  - ეროვნული ლიგა (erovnuliliga.ge)

 2017 წლის ტრანსფერები 
 მოვიდნენ 
პოზ.ფეხბურთელიყოფილი კლუბიმეკარე ლაზარე კუპატაძე  ლოკომოტივი თბილისიმეკარე ლუკა სანიკიძე  საბურთალო 19 წლ.მცველი ლუკა ლაკვეხელიანი  საბურთალო 19 წლ.მცველი დაჩი ცნობილაძე  სამტრედიანახევარმცველი ზურაბ არზიანი  შუქურა ქობულეთითავდამსხმელი გოგი ფიფია  ნორჩი დინამოელითავდამსხმელი თემურ ჩოგაძე  საბურთალო 19 წლ.თავდამსხმელი ლაშა შინდაგორიძე  ცხინვალითავდამსხმელი ლუკა იმნაძე  გურია ლანჩხუთი

* — იჯარით
** — იჯარიდან

 წავიდნენ 
პოზ.ფეხბურთელიახალი კლუბიმეკარე ბექა ქურდაძე  ლოკომოტივი თბილისიმცველი ხოსე მანუელ კარასკო  პალენსიანახევარმცველი ირაკლი რუხაძე  მერანი მარტვილითავდამსხმელი გიორგი ბუხაიძე  კოლხეთი-1913 ფოთითავდამსხმელი სანტი ხარა  რასინგითავდამსხმელი ხუანფრი  ანტეკერა

* — იჯარით
** — იჯარიდან

ევროთასებზე
{| class="wikitable"
! სეზონი
! შეჯიბრება
! რაუნდი
! კლუბი
! შინ
! გასვლითი
! ჯამი
|-
| rowspan="3" | 2019-20
| rowspan="2" | უეფა-ს ჩემპიონთა ლიგა
| 1-ლი შრ
|  შერიფ ტირასპოლი
| bgcolor="#ddffdd" style="text-align:center;"| 1−3
| bgcolor="#ffdddd" style="text-align:center;"| 3−0
| style="text-align:center;"| 4−3
|-
| მე-2 შრ
|  დინამო ზაგრები
| bgcolor="#ffdddd" style="text-align:center;"| 0−2
| bgcolor="#ffdddd" style="text-align:center;"| 0−3
| style="text-align:center;"| 0−5
|-
| უეფა-ს ევროპა ლიგა
| მე-3 შრ
|  არარატ-არმენია
| bgcolor="#ffdddd" style="text-align:center;"| 0−2
| bgcolor="#ddffdd" style="text-align:center;"| 2−1
| style="text-align:center;"| 2−3
|-
|2020-21
|უეფა-ს ევროპა ლიგა
|1-ლი შრ
| აპოლონი 
|style="text-align:center;"|
| bgcolor="#ffdddd" style="text-align:center;"| 1−5
|style="text-align:center;"|1-5
|-
| rowspan="2" |2022-23
| rowspan="2" |უეფა-ს კონფერენს ლიგა
|1-ლი შრ
|  პარტიზანი
| bgcolor="#ffdddd" style="text-align:center;"|0−1
| bgcolor="#ddffdd" style="text-align:center;"|1−0 დ.დ
|style="text-align:center;"| 1−1 (5−4 პენ.)
|-
|მე-2 შრ
| სტიაუა
| bgcolor="#ddffdd" style="text-align:center;"|1−0
| bgcolor="#ffdddd" style="text-align:center;"|2−4
|style="text-align:center;"| 3−4|-
|2020-21
|უეფა-ს კონფერენს ლიგა
|1-ლი შრ
|
|
|
|
|}

ტიტულებიეროვნული ლიგაგამარჯვებული: 2018, 2024, 2025საქართველოს თასიგამარჯვებული: 2019, 2021, 2023საქართველოს სუპერთასი'''
გამარჯვებული: 2020

იხილეთ აგრეთვე
 საქართველოს საფეხბურთო კლუბების სია

 რესურსები ინტერნეტში 
კლუბის ოფიციალური საიტი , 
პროფილი Transfermarkt-ზე 
პროფილი Soccerway-ზე 

 სქოლიო 

კატეგორია:საქართველოს საფეხბურთო კლუბები